Crean un drone capaz de transportar unha persoa | Parque Tecnolóxico de Galicia
Inicio › Newsletter › Actualidade › Crean un drone capaz de transportar unha persoa
O vehículo é totalmente eléctrico. Non hai opción para tomar o control do "taxi drone". No interior do EHang 184 hai un cómodo asento con todos os estándares de seguridade e unha pantalla táctil duns 30 centímetros fronte a este que lle permite ao usuario seleccionar o destino nun mapa, modificar o aire acondicionado da cabina e outras comodidades.
O primeiro prototipo do vehículo foi presentado no Consumer Electronics Show de Las Vegas, e os seus desenvolvedores declararon que esperan a aprobación para que o drone poida venderse a fin deste ano e teña a correspondente autorización para transportar persoas. Os expertos teñen dúbidas sobre a aceptación que terá o vehículo a nivel masivo, aínda que os oficiais do Nevada Institute for Autonomous Systems xa deron o permiso para que se realicen as probas de seguridade e ofreceron a súa axuda á compañía EHang para presentar, posteriormente, os resultados á Administración Federal de Aviación e solicitar a autorización legal para voo.